CELEX: 62010CJ0311
Language: ro
Date: 2011-10-27 00:00:00
Title: Hotărârea Curții (camera a șasea) din 27 octombrie 2011.#Comisia Europeană împotriva Republicii Polone.#Neîndeplinirea obligațiilor de către un stat membru - Directiva 2007/46/CE - Omologarea autovehiculelor și remorcilor acestora, precum și a sistemelor, componentelor și unităților tehnice separate destinate vehiculelor respective - Netranspunere în termenul prevăzut - Transpunere incompletă.#Cauza C-311/10.

Hotărârea Curții (Camera a șasea) din 27 octombrie 2011 — Comisia/Polonia
      (Cauza C‑311/10)
      „Neîndeplinirea obligațiilor de către un stat membru — Directiva 2007/46/CE — Omologarea autovehiculelor și remorcilor acestora, precum și a sistemelor, componentelor și unităților tehnice separate destinate
         vehiculelor respective — Netranspunere în termenul prevăzut — Transpunere incompletă”
      
      1.                     State membre — Obligații — Executarea directivelor — Neîndeplinirea obligațiilor — Justificare întemeiată pe dificultăți de
            interpretare — Inadmisibilitate (art. 258 TFUE) (a se vedea punctul 16)
      2.                     Dreptul Uniunii — Interpretare — Texte plurilingve — Neconcordanțe între diferite versiuni lingvistice — Luarea în considerare
            a economiei generale și a finalității reglementării în cauză (a se vedea punctul 18)
      3.                     Acte ale instituțiilor — Directive — Executarea de către statele membre — Necesitatea unei transpuneri clare și precise —
            Eventualitatea unei modificări ulterioare a anexelor care prevăd aspectele tehnice și normele de aplicare a directivei — Lipsa
            efectelor asupra obligației de transpunere a directivei (art. 288 al treilea paragraf TFUE) (a se vedea punctele 24, 25 și
            77)
      4.                     Acțiune în constatarea neîndeplinirii obligațiilor — Proba neîndeplinirii obligațiilor — Sarcina probei ce revine Comisiei
            — Prezumții — Inadmisibilitate — Nerespectarea obligației de informare, impusă de o directivă statelor membre — Consecințe
            [art. 4 alin. (3) TUE; art. 17 TFUE și 258 TFUE) (a se vedea punctele 30, 32, 33 și 52)
      5.                     Acte ale instituțiilor — Directive — Executarea de către statele membre — Transpunere a unei directive fără acțiune legislativă
            — Condiții — Existența unui context juridic general care garantează aplicarea deplină a directivei (art. 288 al treilea paragraf
            TFUE) (a se vedea punctele 40 și 47)
      6.                     Acte ale instituțiilor — Directive — Executarea de către statele membre — Necesitatea unei transpuneri complete (art. 288
            al treilea paragraf TFUE) (a se vedea punctele 48 și 50)
      Obiectul 
      
         
               Neîndeplinirea obligațiilor de către un stat membru — Neadoptarea sau necomunicarea, în termenul prevăzut, a actelor necesare
                  pentru a se conforma Directivei 2007/46/CE a Parlamentului European și a Consiliului din 5 septembrie 2007 de stabilire a
                  unui cadru pentru omologarea autovehiculelor și remorcilor acestora, precum și a sistemelor, componentelor și unităților tehnice
                  separate destinate vehiculelor respective (Directivă‑cadru) (JO L 263, p. 1)
               
            Dispozitivul 
      
         
                  1)
               
               
                  
               
               
                  	Prin faptul că nu a comunicat Comisiei Europene actele cu putere de lege și actele administrative pentru punerea în aplicare
                     a Directivei 2007/46/CE a Parlamentului European și a Consiliului din 5 septembrie 2007 de stabilire a unui cadru pentru omologarea
                     autovehiculelor și remorcilor acestora, precum și a sistemelor, componentelor și unităților tehnice separate destinate vehiculelor
                     respective, Republica Polonă nu și‑a îndeplinit obligațiile care îi revin în temeiul articolului 48 din această directivă.
                  
               
            
         
                  2)
               
               
                  
               
               
                  	Prin neadoptarea în termenul prevăzut a tuturor actelor cu putere de lege și actelor administrative necesare pentru punerea
                     în aplicare a Directivei 2007/46, Republica Polonă nu și‑a îndeplinit obligațiile care îi revin în temeiul articolului 48
                     din această directivă. 
                  
               
            
         
                  3)
               
               
                  
               
               
                  	Obligă Republica Polonă la plata cheltuielilor de judecată.